b'\n_START_ARTICLE_\nBroderskab\n_START_SECTION_\nV\xc3\xa6rdigrundlag\n_START_PARAGRAPH_\nDe fleste store ordener i Danmark (Den Danske Frimurerorden, Odd Fellow, Johanniter, Tempelridderne m.fl.) bekender sig til et kristent v\xc3\xa6rdigrundlag._NEWLINE_Andre ordener har et hovedsagelig humanit\xc3\xa6rt sigte._NEWLINE_Der findes ogs\xc3\xa5 mindre ordener med mere specifikke form\xc3\xa5l af hovedsagelig esoterisk karakter (Tutor, Rosenkors, Druide mfl.)._NEWLINE_Ud over de regul\xc3\xa6re ordener eksisterer der en del store og sm\xc3\xa5 organisationer (selskaber), der m\xc3\xa5ske i offentligheden opfattes som ordener, men ikke har ordensv\xc3\xa6senets hierarkiske opbygning (Lions, Rotary, Round Table m.fl.).\n_START_SECTION_\nOptagelse\n_START_PARAGRAPH_\nAfh\xc3\xa6ngig af ordenens konstitution optages nye br\xc3\xb8dre p\xc3\xa5 forskellige vilk\xc3\xa5r._NEWLINE_Nogle ordner optager kun br\xc3\xb8dre fra bestemte samfundslag \xe2\x80\x93 anbefalet af eksisterende br\xc3\xb8dre. S\xc3\xa5danne selskaber betegnes som lukkede._NEWLINE_Andre ordener rekrutterer bredere og indlemmer nye br\xc3\xb8dre b\xc3\xa5de via anbefaling og ved uopfordret henvendelse._NEWLINE_I visse ordener optages kun m\xc3\xa6nd, men i de fleste kan b\xc3\xa5de m\xc3\xa6nd og kvinder optages dog typisk i hver deres loge._NEWLINE_F\xc3\xa6lles for alle ordener er, at nye ans\xc3\xb8gere skal godtg\xc3\xb8re sin v\xc3\xa6rdighed til optagelse og gennem en godkendelsesproces (pr\xc3\xb8velse). Endvidere skal aspiranten godkendes (typisk enstemmigt) af de \xc3\xb8vrige br\xc3\xb8dre._NEWLINE_Nye br\xc3\xb8dre indlemmes i hierarkiets nederste lag og har nu mulighed for at g\xc3\xb8re sig v\xc3\xa6rdige til oph\xc3\xb8jelser i ordenens \xc3\xb8vre grader._NEWLINE_Betingelserne for oph\xc3\xb8jelse varierer meget fra orden til orden, men de h\xc3\xb8jeste grader er altid forbeholdt medlemmer med mange \xc3\xa5rs anciennitet og s\xc3\xa6rlig dedikation for ordenen._NEWLINE_Antallet af grader varierer meget fra orden til orden. Typisk er der 3, 4, 6, 7, 10, 12 eller 33 grader.\n_START_SECTION_\nHemmelighedskr\xc3\xa6mmeri\n_START_PARAGRAPH_\nOpfattelsen, af at ordensv\xc3\xa6snet besk\xc3\xa6ftiger sig med hemmelige ting og sager, bunder i, at br\xc3\xb8drene ikke \xc3\xb8nsker at offentligg\xc3\xb8re, hvad der foreg\xc3\xa5r bag lukkede d\xc3\xb8re._NEWLINE_I den henseende afviger aktiviteterne i en orden ikke fra et politisk parti, i en fagforening eller i bestyrelsen for et privat aktieselskab._NEWLINE_Her \xc3\xb8nsker medlemmerne ikke, at enhver forhandling kommer til offentlighedens kendskab. Ikke fordi der foreg\xc3\xa5r noget hemmeligt (lyssky), men fordi de emner, der behandles bag lukkede d\xc3\xb8re, ikke kommer andre ved._NEWLINE_Visse ordener inden for bl.a. frimureriet er til tider udsat for stor offentlig interesse. Der er s\xc3\xa5 opst\xc3\xa5et en del myter om, hvad der egentlig foreg\xc3\xa5r under m\xc3\xb8derne. Br\xc3\xb8drene er g\xc3\xa5et med til at l\xc3\xb8fte sl\xc3\xb8ret lidt og har derved manet de v\xc3\xa6rste misforst\xc3\xa5elser i jorden.\n_START_SECTION_\nSt\xc3\xb8rrelse\n_START_PARAGRAPH_\nI Danmark er Den Danske Frimurerorden, Det Danske Frimurerlaug og Odd Fellow langt de st\xc3\xb8rste ordener med afdelinger i flere af de st\xc3\xb8rre byer og et samlet medlemstal p\xc3\xa5 over 20.000. De mindste ordener har kun loger i en enkelt by, og et typisk medlemstal p\xc3\xa5 50-100.'